**ZAPISNIK**

**s 59. sjednice Školskog odbora OŠ fra Pavla Vučkovića – Sinj**

**održane 15. veljače (ponedjeljak) 2021. godine u Školi,**

**s početkom u 13,00 sati.**

Utvrđuje se da je od mogućih sedam članova na današnju sjednicu pristupilo četvero članova i to: Ana Jagnjić Župić, Marija Malkić, Ivica Žanko i Toni Jagnjić, dok Boro Galić, Boris Vučković i Jasminka Munivrana nisu pristupili današnjoj sjednici uz opravdanje.

Na Sjednici su također prisutni Nikola Vučković–ravnatelj, Ana Babić –tajnica škole.

Zapisničar je tajnik Škole.

Temeljem čl. 48. Statuta OŠ fra Pavla Vučkovića utvrđeno je postojanje potrebite većine za održavanjem Sjednice ŠO te predsjednica izlaže dnevni red sjednice.

**DNEVNI RED:**

1. Verifikacija zapisnika s 58. sjednice Školskog odbora, (izvjestitelj: predsjednica ŠO)

2. Davanje prethodne suglasnosti na proširenje satnice za učiteljicu geografije Natašu Grabić (izvjestitelj: ravnatelj)

3. Davanje prethodne suglasnosti na proširenje satnice za učiteljicu prirode Teu Jurić (izvjestitelj: ravnatelj)

4. Davanje prethodne suglasnosti za zasnivanje radnog odnosa na neodređeno nepuno radno vrijeme s Katarinom Vuković (matematika) temeljem Uputnice zajedničkog povjerenstva za viškove i manjkove u osnovnoškolskim ustanovama SDŽ (izvjestitelj: ravnatelj)

5. Davanje prethodne suglasnosti za sklapanje radnog odnosa na određeno puno radno vrijeme za učiteljicu razredne nastave sukladno provedenom natječaju (izvjestitelj: ravnatelj)

6. Davanje prethodne suglasnoti na izmjene Godišnjeg plana i programa (izvjestitelj: ravnatelj)

Ad1) Nakon što je pročitala Zapisnik s 58. sjednice ŠO, predsjednica je otvorila raspravu.

**Na Zapisnik nema primjedbi te je isti usvojen jednoglasno.**

Ad2) Ravnatelj detaljno objašnjava kako je učiteljica geografije i povijesti Neda Pavić od 1.1.2021.godine u mirovini, te kako su se njenim odlaskom oslobodili sati. Naša zaposlenica Nataša Grabić, učiteljica geografije zaposlena na neodređeno nepuno radno vrijeme podnijela je zahtjev u tajništvo kojim je zatražila da joj se dodijeli određen broj slobodnih sati iz geografije. S obzirom da je riječ o našoj stalnoj zaposlenici namjera mi je proširiti joj satnicu za još 8 sati.

Nakon kraće rasprave Školski odbor jednoglasno donosi

**ODLUKU**

**Daje se prethodna suglasnost za proširenje satnice za učiteljicu geografije Natašu Grabić**

Ad3) Ravnatelj pojašnjava kako je 31. kolovoza 2020.g. učiteljice biologije, prirode i kemije Mira Maganjić otišla u mirovinu, te kako su se na taj način oslobodili određeni sati iz navedenih predmeta. U našoj školi je zaposlena na neodređeno nepuno radno vrijeme učiteljica prirode Tea Jurić koju smo primili temeljem Uputnice zajedničkog povjerenstva za viškove i manjkove u osnovnoškolskim ustanovama SDŽ kao tehnološki višak. Zaposlenica je podnijela zahtjev u tajništvo škole kojim moli ravnatelja za proširenje satnice u OŠ fra Pavla Vučkovića. S obzirom da se zaposlenica iskazala u radu s učenicima, te da trenutno radi u tri škole što joj otežava svakodnevno funkcioniranje namjera mi je proširiti satnicu Tei Jurić za 12 sati, u kojem bi slučaju imala 16 sati tjedno u našoj školi.

Nakon kraće rasprave Školski odbor jednoglasno donosi

**ODLUKU**

**Daje se prethodna suglasnost na proširenje satnice za učiteljicu prirode Teu Jurić**

Ad4) Ravnatelj pojašnjava kako smo iskazali prijavu potrebe za radno mjesto učitelja matematike na neodređeno puno radno vrijeme, te kako nam je županija temeljem Uputnice zajedničkog povjerenstva za viškove i manjkove u osnovnoškolskim ustanovama SDŽ poslala Katarinu Vuković koja je zaposlena u drugoj školi na 13 sati tjedno (neodređeno). Županija ju je uputila u OŠ fra Pavla Vučkovića na 27 sati koji joj nedostaju do punog radnog vremena. S obzirom da je riječ o djelatnici koja je duže vrijeme na zamjeni u našoj školi te da su i učenici i djelatnici izuzetno zadovoljni s njenim radom namjera mi je sklopiti radni odnos na neodređeno nepuno radno vrijeme od 27 sati s Katarinom Vuković

Nakon kraće rasprave Školski odbor jednoglasno donosi

**ODLUKU**

**Daje se prethodna suglasnost za sklapanje radnog odnosa na neodređeno nepuno radno vrijeme od 27 sati sa učiteljicom matematike Katarinom Vuković**

Ad5) Ravnatelj pojašnjava kako je učiteljica razredne nastave u PŠ Brnaze Marija Matić na korištenju rodiljnog dopusta te kako je zbog toga raspisan natječaj za učiteljicu razredne nastave na određeno puno radno vrijeme do povratka navedene djelatnice. Ukupno je pristiglo sedam (7) prijava na natječaj, od kojih su sve ispunjavale uvjete natječaja, te su pozvane na usmeno testiranje koje je održano dana 5. veljače 2021. g.. Od pozvanih kandidata testiranju se odazvalo ukupno tri (3) kanidata koji su ostvarili sljedeći broj bodova Petra Jukić (27/27), Melanie Jukić (25/27) i Mia Jagnjić (23/27). Na temelju ostvarenih rezultata namjera mi je sklopiti ugovor o radu na određeno puno radno vrijeme s učiteljicom razredne nastave Petrom Jukić.

Nakon kraće rasprave Školski odbor jednoglasno donosi

**ODLUKU**

**Daje se prethodna suglasnost za sklapanje radnog odnosa na određeno puno radno vrijeme sa učiteljicom razredne nastave Petrom Jukić.**

Ad6) Ravnatelj pojašnjava kako je potrebno napraviti izmjene u Godišnjem planu i programu rada škole za 2020./2021. godinu s obzirom da smo imali promjene satnica učitelja, te neka nova zapošljavanja.

Školski odbor jednoglasno donosi

**ODLUKU**

**Daje se prethodna suglasnost za izmjene Godišnjeg plana i programa školske godine 2020./2021.**

Sjednica zaključena u 13,30 sati.

Klasa: 003-06/21-01/4

Urbroj: 2175-13-08-20-2

Sinj, 15. veljače 2021. godine

Zapisničar: Predsjednica:

Ana Babić, mag. iur. Ana Jagnjić-Župić, prof

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_